De oprindelige tagrender var lavet af træ, og først i slutningen af 1700-tallet vandt kobber og zink indpas. I mellemtiden blev tagrender lavet af både blik og cement, jern og sten. Tagrender fås i dag i plast, aluminium, stål, zink og kobber. Både plast- og zinktagrender fås desuden i forskellige farver – f.eks. blå og rød. I fremtiden vil tagrender formentlig være lavet af zink og kobber. Det skyldes at de to materialer er 100 % genanvendelige og ikke mister værdi eller egenskaber af at blive genanvendt.